Man ry glo opsetlik met gesin by krans afDie Tesla met vier insittendes het by ’n krans van byna 90 meter afgery. (Foto: Skermskoot uit video deur California Highway Patrol) ŉ Man van Kalifornië in die VSA word van poging tot moord en kindermishandeling aangekla nadat hy glo opsetlik met sy vrou en twee kinders in hul Tesla by ŉ krans van byna 90 meter hoog afgery het. Die krans, bekend as Devil’s Slide, is in San Mateo geleë. Die man, vrou en albei kinders, onderskeidelik vier en sewe jaar oud, het die voorval wonderbaarlik oorleef. Owerhede het in ŉ verklaring gesê dat beskikbare bewyse daarop dui dat die ongeluk waarskynlik opsetlik veroorsaak is en dat die man al die insittendes, insluitend homself, glo om die lewe wou bring. Die bestuurder is intussen as Dharmesh Arvind Patel (41) geïdentifiseer. Die California Highway Patrol-staatsagentskap (CHP) sê die man is reeds in hegtenis geneem en sal na die San Mateo-tronk geneem word sodra hy uit die hospitaal ontslaan word. Brian Pottenger, ŉ amptenaar van die departement van bosbou- en brandbeskerming in Kalifornië, het aan NBC News gesê dat ooggetuies 911 omstreeks 10:50 gebel het om hulp te ontbied. “Dit gebeur baie, baie selde dat mense só ŉ val oorleef. Die kinders se karstoeltjies het moontlik hul lewens gered. “Ons was eintlik baie verras om oorlewendes in die motorwrak te vind. Dit was ŉ oomblik van hoop vir ons,” het Pottenger gesê. CHP sê op Facebook dat brandbestryders met toue by die krans afgeseil het om die kinders te red, terwyl die man en vrou deur helikopterspanne uit die wrak bevry is. Die reddingspoging – wat in winderige en reënerige toestande uitgevoer is – is ook op video vasgelê. **Hoist Rescue-Devils Slide**This morning, CHP H-30 responded with multiple fire agencies from San Mateo County, CAL FIRE CZU San Mateo-Santa Cruz Unit, American Medical Response – San Mateo County, CHP – San Francisco, the United States Coast Guard and the San Mateo County Sheriff’s Office to a report of a “ vehicle over the cliff” at Devils Slide. As first responders arrived at the scene, it was determined that 2 adults and 2 children were trapped in a Tesla. While H-30 responded, firefighters rappelled to the scene and rescued the two children. CHP H-30 lowered a El Cerrito Fire Helicopter Rescue Technician (HRT) to the scene who assisted in the extrication and rescue of two adults. CHP H-30 hoisted both adults from the waters edge and transferred them to a waiting Stanford Life Flight Helicopter. CHP – San Francisco will be investigating this incident. City of Pacifica Fire Department#rescue #hoist #helicopter #lifeflight #paramedic #californiahighwaypatrol #cliffrescue #devilsslide Posted by CHP – Golden Gate Division Air Operations on Monday, January 2, 2023 Volgens CHP het die voertuig tussen 70 en 90 meter ver geval. Die ondersoek duur tans voort en geen verdere inligting is in dié stadium beskikbaar nie.